पाएं अपने शहर की ताज़ा ख़बरें और फ्री ई-पेपरडाउनलोड करें
शहर में बढ़ रहे कोरोना संक्रमण को लेकर पुलिस और उपखंड प्रशासन गाइडलाइन की पालना में लगा है, वहीं चाेर-बदमाश इसकी आड़ में वारदात करने में लगे हैं। हाइवे बाईपास की हाउसिंग कॉलोनी में कुछ बदमाशाें ने शुक्रवार रात को सूने 7 मकानों के तालों पर हथौड़ा बजा दिया।गनीमत रही कि केवल दो मकानों से नकदी व जेवर ले जा पाए, बाकी जगह उन्हें कुछ खास हाथ नहीं लगा। वारदात के पीड़ित मकान मालिक रमेशकुमार व अरशद खान को शनिवार सुबह तब पता चला, जब वे अपने मकान पर पहुंचे। ताला टूटा हुआ मिलते देख अंदर देखा तो सामान बिखरा पड़ा था।
दोनों ही परिवार के सदस्य वारदात के समय शहर से बाहर बताए। बाद में पुलिस को सूचना दी। पीड़ितों ने बताया कि कुछ नकदी व जेवर चोरी गए हैं। अरशद के घर से तो चोरों ने बच्चे के गुल्लक को भी निशाना बना लिया।इसके अलावा कॉलोनी में दूसरे 5 सूने मकानों के भी ताले टूटे हैं, लेकिन वहां चोरों को कुछ भी हाथ नहीं लगा। फिलहाल पुलिस चाेरी की जांच करने का दावा कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn